خواجہ اللہ بخش تونسوی

خواجہ اللہ بخش تونسوی (1826-1901) تونسہ شریف دے سجادہ نشین ہن۔ او خواجہ گل محمد تونسوی دے پتر تے شاہ محمد سلیمان تونسوی دے پوہترے ہن۔ انہاں تقریباً بونجاہ سال تونسہ شریف دی مسند سنبھالی۔ انہاں نے مولوی محمد امین توں قرآن پاک تے ٻئے علوم دی تعلیم حاصل کیتی تے سلوک و معرفت دی تربیت اپݨے ݙاݙا جان توں حاصل کیتی۔ جوانی وچ دنیا توں بے رغبت تھی کے سادگی اختیار کر ڳئے۔ ݙاݙا جان نے انہاں کوں نماز روزے دا پابند بݨا ݙتا ہئی۔ خواجہ شاہ محمد سلیمان تونسوی دی وفات دے بعد او صفر 1267ھ وچ تونسہ شریف دی مسند تے جلوہ افروز تھئے۔ انہاں ہندوستان دے مختلف مزارات دا سفر کیتا۔ خواجہ اللہ بخش تونسوی کوں تعمیرات دا شوق ہئی تے انہاں مساجد، سرائے تے مدرسے بݨوائے۔ انہاں مسلماناں دی اصلاح و تربیت تے خاص توجہ ݙتی تے مرزا غلام احمد قادیانی دے عقائد دی سختی نال تردید کیتی۔ انہاں دے اخلاق ٻہوں اچھے ہن تے ہر کوئی انہاں توں متاثر تھیندا ہئی۔ انہاں دا وصال 29 جمادی الاول 1319ھ بمطابق 13 ستمبر 1901ء کوں تھیا تے انہاں کوں تونسہ شریف وچ دفن کیتا ڳیا۔ انہاں دے جانشین انہاں دے پتر حافظ محمود تونسوی بݨے۔تاریخ مشایخ چشت مولف خلیق احمد نظامی صفحہ 720 تا 723تاریخ مشایخ چشت مولف خلیق احمد نظامی صفحہ 719

 سوانح حیات 
تذکرہ خواجہ اللہ بخش کریم تونسوی..... مصنف خواجہ غیاث اللہ سلیمانی...

 حوالہ جات